Hohenlohekreis

Hohenlohekreis is in bestjoerlik distrikt yn 'e Dútske dielsteat Baden-Wuertemberch. Hohenlohekreis hat in oerflak fan 776,75 km².

Hohenlohekreis ûntstie yn 1973 troch it gearfoegjen fan 'e eardere lânkringen Öhringen en Künzelsau. De namme ferwiist nei de foarstedommen fan it laach Hohenlohe, dy't oant 1803 in grut part fan it gebiet fan 'e hjoeddeiske lânkring besiet.

 Stêden en gemeenten 
Yn 'e lânkring Hohenlohekreis lizze de folgjende stêden en gemeenten:
StêdenGemeenten Forchtenberg
 Ingelfingen
 Krautheim
 Künzelsau
 Neuenstein
 Niedernhall
 Öhringen
 Waldenburg Bretzfeld
 Dörzbach
 Kupferzell
 Mulfingen
 Pfedelbach
 Schöntal
 Weißbach
 Zweiflingen

Öhringen is de iennige Große Kreisstadt fan 'e lânkring.

 Gearwurkingsferbannen 
Yn 'e lânkring binne twa ferskillende soarten gearwurkingsferbannen: 

 Gemeindeverwaltungsverbände (GVV).
 Vereinbarte Verwaltungsgemeinschaften (VVG).

Gemeindeverwaltungsverbände yn 'e lânkring binne:
 GVV Hohenloher Ebene mei de sit yn Neuenstein; oansletten gemeenten: de stêden Neuenstein en Waldenburg en de gemeente Kupferzell.
 GVV Krautheim mei de sit yn Krautheim; oansletten gemeenten: de stêd Krautheim en de gemeenten Dörzbach en Mulfingen.
 GVV Mittleres Kochertal mei de sit yn Niedernhall; oansletten gemeenten: de stêden Forchtenberg en Niedernhall en de gemeenten.

Vereinbarte Verwaltungsgemeinschaften yn 'e lânkring binne:
 VVG fan 'e stêd Künzelsau mei de stêd Ingelfingen.
 VVG fan 'e stêd Öhringen mei de gemeenten Pfedelbach en Zweiflingen.

In GVV is in gearwurking tusken teminsten twa gemeenten yn Baden-Wuertemberch mei it doel om yn it ramt fan gemeentlik selsbestjoer yn in grutter ferbân publike taken út te fieren, sûnder dêrby selsstannigens yn te leverjen. Sa wurde bygelyks de administraasjes fan 'e yn in VVG oansletten gemeenten gearfoege, itjinge jild útsparret. In oar foarbyld fan in taak kin bygelyks it ferstjoeren fan belestingoanslaggen oan ynwenners fan 'e oansletten gemeenten wêze. Yn oare Dútske dielsteaten binne soartegelikense gearwurkingsferbannen tusken gemeenten ûnder oare nammen bekend.Dútske wikipedy oer Gemeindeverwaltungsverband, ferzje 27 maaie 2024.  

De VVG is in foarm fan yntergemeentlike gearwurking yn Baden-Wuertemberch. Yn dat gefal nimt in gemeente (yn it Dútsk in erfüllende Gemeinde of ferfangende gemeente) taken fan in GVV oer, sûnder dat in GVV de juridyske selsstannigens ferliest. De VVG hat sels dus gjin juridysk foech en is likemin in gemeenteferbân. In VVG wurdt troch in bestjoersoerienkomst oprjochte en bestiet út meardere oanbuorjende gemeenten yn in mienskiplike lânkring.Dútske wikipedy oer Vereinbarte Verwaltungsgemeinschaft, ferzje 27 maaie 2024.

Kategory:Distrikt yn Baden-Wuertemberch
Kategory:Bestjoerlike ienheid oprjochte yn 1973